recursal/SuperWikiNEXT-32B huggingface dataset:
**पिंगली वैंकैया** या **पिंगलि वेंकय्या** (तेलुगु: పింగళి వెంకయ్య) भारत के राष्ट्रीय ध्वज के अभिकल्पक हैं। वे भारत के सच्चे देशभक्त एवं कृषि वैज्ञानिक भी थे।

जीवनी
-----

पिंगली वैंकैया का जन्म 2 अगस्त 1876, को वर्तमान आंध्र प्रदेश के मछलीपट्टनम के निकट भटलापेनुमारु नामक स्थान पर हुआ था। इनके पिता का नाम हनुमंतरायुडु और माता का नाम वेंकटरत्नम्मा था और यह तेलुगू ब्राह्मण कुल से संबद्ध थे। मद्रास से हाई स्कूल उत्तीर्ण करने के बाद वो अपने वरिष्ठ स्नातक को पूरा करने के लिए कैंब्रिज यूनिवर्सिटी चले गये। वहाँ से लौटने पर उन्होंने एक रेलवे गार्ड के रूप में और फिर लखनऊ  में एक सरकारी कर्मचारी के रूप में काम किया और बाद में वह *एंग्लो वैदिक महाविद्यालय* में उर्दू और जापानी भाषा का अध्ययन करने लाहौर चले गए। 

वो कई विषयों के ज्ञाता थे, उन्हें भूविज्ञान और कृषि क्षेत्र से विशेष लगाव था। वह हीरे की खदानों के विशेषज्ञ थे। पिंगली ने ब्रिटिश भारतीय सेना में भी सेवा की थी और दक्षिण अफ्रीका के एंग्लो-बोअर युद्ध में भाग लिया था। यहीं यह गांधी जी के संपर्क में आये और उनकी विचारधारा से बहुत प्रभावित हुए। 

1906 से 1911 तक पिंगली मुख्य रूप से कपास की फसल की विभिन्न किस्मों के तुलनात्मक अध्ययन में व्यस्त रहे और उन्होनें *बॉम्वोलार्ट कंबोडिया कपास* पर अपना एक अध्ययन प्रकाशित किया। 

इसके बाद वह वापस किशुनदासपुर लौट आये और 1916 से 1921 तक विभिन्न झंडों के अध्ययन में अपने आप को समर्पित कर दिया और अंत में वर्तमान भारतीय ध्वज विकसित किया। उनकी मृत्यु 4 जुलाई, 1963 को हुई।

भारत के ध्वज की रचना
--------------------

काकीनाड़ा में आयोजित भारतीय राष्ट्रीय काँग्रेस के राष्ट्रीय अधिवेशन के दौरान वेंकैया ने भारत का खुद का राष्ट्रीय ध्वज होने की आवश्यकता पर बल दिया और, उनका यह विचार गांधी जी को बहुत पसन्द आया। गांधी जी ने उन्हें राष्ट्रीय ध्वज का प्रारूप तैयार करने का सुझाव दिया। 

पिंगली वैंकया ने पाँच सालों तक तीस विभिन्न देशों के राष्ट्रीय ध्वजों पर शोध किया और अंत में तिरंगे के लिए सोचा। 1921 में विजयवाड़ा में आयोजित भारतीय राष्ट्रीय कांग्रेस के अधिवेशन में वैंकया पिंगली महात्मा गांधी से मिले थे और उन्हें अपने द्वारा डिज़ाइन लाल और हरे रंग से बनाया हुआ झंडा दिखाया। इसके बाद ही देश में कांग्रेस पार्टी के सारे अधिवेशनों में दो रंगों वाले झंडे का प्रयोग किया जाने लगा लेकिन उस समय इस झंडे को कांग्रेस की ओर से अधिकारिक तौर पर स्वीकृति नहीं मिली थी। 

इस बीच जालंधर के हंसराज ने झंडे में चक्र चिन्ह बनाने का सुझाव दिया। इस चक्र को प्रगति और आम आदमी के प्रतीक के रूप में माना गया। बाद में गांधी जी के सुझाव पर पिंगली वेंकैया ने शांति के प्रतीक सफेद रंग को भी राष्ट्रीय ध्वज में शामिल किया। 1931 में कांग्रेस ने कराची के अखिल भारतीय सम्मेलन में केसरिया, सफ़ेद और हरे तीन रंगों से बने इस ध्वज को सर्वसम्मति से स्वीकार किया। बाद में राष्ट्रीय ध्वज में इस तिरंगे के बीच चरखे की जगह अशोक चक्र ने ले ली।

इन्हें भी देखें
---------------

* भारत का ध्वज
* तीन रंगो से युक्त ध्वजों की सूची

बाहरी कड़ियाँ
-------------

* हम सभी भूल चुके हैं राष्ट्रीय ध्वज के निर्माता "पिंगली वेंकैय्या" को
* भारतीय तिरंगे का इतिहास
* तिरंगे का इतिहास
* भारत के तिरंगे ध्वज का सफर
* कौन जानता है पिंगली वेंकैय्या को!  Archived 2011-04-05 at the Wayback Machine
विषुव का समय भी बदल रहे है। इसको विषुव अयन (Precession of Equinox) कहा जाता है। पृथ्वी अपनी धुरी पर २४ घन्टे में एक बार घूमती है। इस कारण दिन और रात होते हैं। पृथ्वी की धुरी भी घूम रही है और यह धुरी २५,७०० साल में एक बार घूमती है। यदि आप किसी लट्टू को नाचते हुये उस समय देखें जब वह धीमा हो रहा हो, तो आप देख सकते हैं कि वह अपनी धुरी पर भी घूम रहा है और उसकी धुरी भी घूम रही है। विषुव का समय धुरी के घूमने के कारण बदल रहा है। इसी लिये pole star भी बदल रहा है। आजकल ध्रुव तारा पृथ्वी की धुरी पर है और दूसरे तारों की तरह नहीं घूमता। इसी लिये pole star कहलाता है। समय के साथ यह बदल जायगा और तब कोई और तारा pole star बन जायगा।

पृथ्वी अपनी धुरी पर लगभग २५,७०० साल में एक बार घूमती है। वह १/१२वें हिस्से को २१४१ या लगभग २१५० साल में तय करती है। वसंत विषुव के समय सूरज मेष राशि में ईसा से १६५० साल पहले (१६५०BC) से, ईसा के ५०० साल बाद (५०० AD) तक लगभग २१५० साल रहा। अलग अलग सभ्यताओं में, इसी समय खगोलशास्त्र या ज्योतिष का जन्म हुआ। इसी लिये राशिफल मेष से शुरु हुआ पर अब ऐसा नहीं है। इस समय वसंत विषुव के समय सूरज, पृथ्वी के सापेक्ष, मीन राशि में है। यह लगभग ईसा के ५०० साल बाद (५०० AD) से शुरु हुआ। 

ईसा के ५०० साल (५०० AD) के २१५० साल बाद तक यानि कि २७वीं शताब्दी (२६५० AD) तक, वसंत विषुव के समय सूरज, पृथ्वी के सापेक्ष, मीन राशि में रहेगा। उसके बाद वसंत विषुव के समय सूरज, पृथ्वी के सापेक्ष, कुम्भ राशि में चला जायगा।

स्रोत्र
-------

* ज्योतिष, अंक विद्या, हस्तरेखा विद्या और टोने-टुटके
Publication ranking national happiness based on respondent ratings of their livesसाँचा:SHORTDESC:Publication ranking national happiness based on respondent ratings of their lives
विश्व खुशहाली रिपोर्ट(2023) द्वारा मापा गया दुनिया भर में खुशी का स्तर(2023)
**विश्व खुशहाली रिपोर्ट** गैलप वर्ल्ड पोल डेटा द्वारा संचालित सतत विकास समाधान नेटवर्क का एक प्रकाशन है। यह सरकारी नीति के मानदंड के रूप में खुशी और कल्याण पर अधिक ध्यान देने की विश्वव्यापी मांग को दर्शाता है।
यह आज दुनिया में खुशी की स्थिति की समीक्षा करता है और दिखाता है कि कैसे खुशी का विज्ञान खुशी में व्यक्तिगत और राष्ट्रीय भिन्नताओं की व्याख्या करता है। 
मार्च 2023 तक, फ़िनलैंड को लगातार छह बार दुनिया का सबसे खुशहाल देश का दर्जा दिया गया है। 

यह रिपोर्ट सतत विकास समाधान नेटवर्क का प्रकाशन है, जो संयुक्त राष्ट्र की एक वैश्विक पहल है। रिपोर्ट मुख्य रूप से गैलप वर्ल्ड पोल के डेटा का उपयोग करती है। प्रत्येक वार्षिक रिपोर्ट जनता के लिए वर्ल्ड हैप्पीनेस रिपोर्ट वेबसाइट पर डाउनलोड के लिए उपलब्ध है। 2020 रिपोर्ट के संपादक हैं जॉन एफ. हेलिवेल, रिचर्ड लेयर्ड, जेफरी डी. सैक्स, और जन-इमैनुएल डी नेवे। सहयोगी संपादक हैं लारा अक्निन, शुन वांग, और हैफ़ांग हुआंग।

इतिहास
------

जुलाई 2011 में संयुक्त राष्ट्र महासभा द्वारा प्रस्ताव 65/309 द्वारा *खुशी: विकास की समग्र परिभाषा की ओर* को अपनाया गया। 
सदस्य देशों को अपने लोगों की खुशी मापने और सार्वजनिक नीति को निर्देशित करने में मदद के लिए डेटा का उपयोग करने के लिए आमंत्रित किया जाता है। 2 अप्रैल 2012 को संयुक्त राष्ट्र की पहली उच्च स्तरीय बैठक हुई, जिसका नाम था *वेलबीइंग एंड हैप्पीनेस: डिफाइनिंग ए न्यू इकोनॉमिक पैराडाइम*।

तरीके और दर्शन
--------------

राष्ट्रीय खुशहाली की रैंकिंग पोलिंग कंपनी गैलप, इंक. द्वारा दुनिया भर में किए गए कैंट्रिल लैडर सर्वेक्षण पर आधारित है। भलाई के व्यक्तिपरक माप का उपयोग नीचे से ऊपर के दृष्टिकोण के रूप में किया जाता है जो उत्तरदाताओं को अपनी भलाई का मूल्यांकन करने के लिए स्वतंत्र करता है।

वार्षिक रिपोर्ट विषय
--------------------

वर्ल्ड हैप्पीनेस रिपोर्ट 2012, 2013, 2015, 2016 (एक अपडेट), 2017, 2018, 2019, 2020, 2021 और 2023 में जारी की गई थी। देशों की ख़ुशी और खुशहाली के स्तर की रैंकिंग के अलावा, प्रत्येक रिपोर्ट में योगदान देने वाले लेखक होते हैं और एक विशेष विषय पर सबसे अधिक ध्यान केंद्रित किया जाता है।

इन्हें भी देखें
---------------

सन्दर्भ
-------

1. ↑
2. ↑  एस्टोर, मैगी (मार्च 14, 2018). "Want to Be Happy? Try Moving to Finland". *The New York Times*. अभिगमन तिथि मार्च 14, 2018.
3. ↑  पुलेला, फिलिप (मार्च 14, 2018). "Finland Is World's Happiest Country, U.S. Discontent Grows: U.N. Report". *U.S. News & World Report*. अभिगमन तिथि मार्च 14, 2018.
4. ↑  "Home". *worldhappiness.report* (अंग्रेज़ी में). अभिगमन तिथि 2022-08-01.
5. ↑  "Happiness : towards a holistic approach to development : resolution / adopted by the General Assembly". *यूएन डीएजी रिपॉजिटरी*. मूल से 23 अक्तूबर 2018 को पुरालेखित. अभिगमन तिथि 26 जून 2023.
6. ↑  "Defining a New Economic Paradigm: The Report of the High-Level Meeting on Wellbeing and Happiness". *संयुक्त राष्ट्र सतत विकास ज्ञान मंच*.
विश्व मानचित्र(विंकल ट्रिपल प्रक्षेपण),  
अल्प-त्रुटि मानचित्र प्रक्षेपण
**विश्‍व मानचित्र** पृथ्वी की अधिकांश या सभी सतह का मानचित्र है। विश्व का मानचित्र प्रस्तुत करने के लिए विभिन्न तकनीकें विकसित की गई हैं जिससे विविध तकनीकी और सुरुचिपूर्ण लक्ष्यों की पहचान की जा सके।

विश्‍व मानचित्र का चार्ट बनाने के लिए पृथ्वी, उसके महासागरों और उसके महाद्वीपों के विश्‍व ज्ञान की आवश्यकता होती है। प्रागैतिहास काल से लेकर मध्य युग तक एक सटीक विश्‍व मानचित्र बनाना असंभव होता था क्योंकि पृथ्वी के आधे से भी कम तट और इसके महाद्वीपीय अंदरूनी हिस्सों का केवल एक छोटा-सा हिस्सा भी किसी संस्कृति के लिए जाना जाता था। यूरोपीय पुनर्जागरण के दौरान शुरू हुई खोज के साथ पृथ्वी की सतह का ज्ञान तेजी से फ़ैला। कम से कम मौटे तौर पर दुनिया की अधिकांश तटरेखाओं का ख़ाका 1700 के दशक के मध्य तक तथा महाद्वीप के भीतरी भाग का बीसवीं शताब्दी तक तैयार किया गया था।

विश्व के मानचित्र आमतौर पर या तो राजनीतिक या भौतिक स्वरूप पर ध्यान केंद्रित करते हैं। राजनीतिक मानचित्र क्षेत्रीय सीमाओं और मानव बसावटों को महत्व देता है। भौतिक मानचित्र भौगोलिक विशेषताओं जैसे पहाड़, मिट्टी के प्रकार या भूमि उपयोग को दर्शाते हैं। भूगर्भीय मानचित्र न केवल सतह दिखाते बल्कि अंदर की चट्टानों, भीतरी सतहों की संरचना को भी दिखाते हैं। वर्णमात्री मानचित्र, जनसांख्यिकीय या आर्थिक आँकड़ों जैसे क्षेत्रों के बीच के अंतरों को अलग करने के लिए भिन्न-भिन्न रंग का या एक ही रंग के भिन्न-भिन्न रूपों का उपयोग करते हैं।

संदर्भ
------


1. ↑  *लार्ज-स्केल डिस्टोर्शन इन मैप प्रोजैक्शंस*, 2007, डेविड एम. गोल्डबर्ग & जे. रिचर्ड गौत III, 2007, खंड 42 अंक 4.
2. ↑  
अमेरिकन कार्टोग्राफ़िक असोसिएशंस कमिटी ऑन मैप प्रोजैक्शंस (1988). *चूज़िंग ए वर्ल्ड मैप*. फ़ॉल्स चर्च: अमेरिकन कॉंग्रेस ऑन सर्वेइंग एण्ड मैपिंग. पपृ॰ 1–2.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

विश्व पुस्तक मेला, प्रगति मैदान, नई दिल्ली में प्रतिवर्ष आयोजित होता है।
**विश्व पुस्तक मेला २०१०**, नई दिल्ली में ३० जनवरी, २०१० से प्रगति मैदान में आरंभ हुआ है। यह मेला ७ फरवरी, २०१० तक चलेगा। यहां एक दर्जन से अधिक हॉल और खुले में टेंट में लाखों पुस्तकों का प्रदर्शन किया गया। यह १९वां विश्व पुस्तक मेला नेशनल बुक ट्रस्ट (एनबीटी) द्वारा एक वर्ष के अंतराल पर आयोजित किया जाता है। इस मेले को इस वर्ष राष्ट्रकुल खेल को समर्पित किया गया है। कॉमनवेल्थ गेम्स के नाम एक पूरा पवेलियन है, जिसमें खेल से जुड़ी दुनियाभर की किताबें हैं। इसके लिए कैटलॉग भी बनाया गया है, ताकि बाद में भी उन पुस्तकों के बारे में विस्तृत जानकारी प्राप्त की जा सके और उसका लाभ उठाया जा सके। भारत के पहले प्रधानमंत्री पं.जवाहरलाल नेहरू पर अलग से पुस्तकें प्रदर्शित की गई हैं। इसके तहत नेहरू पर लिखी दुनियाभर की किताबों को शामिल किया गया है। मेले में एक बाल पवेलियन भी है, जिसमें अनेक गैर-लाभ संगठन (*एन.जी.ओ*) द्वारा बच्चों की रचनात्मकता को प्रोत्साहित करने वाली गतिविधियां हो रही हैं।

इस बार कई विशेष सुविधाएं उपलब्ध कराई जा रही हैं, जिनमें विशेष पवेलियन में विशेष पुस्तकों मिलेंगीं। युवा और बच्चों की विभिन्न गतिविधियों के लिए विशेष व्यवस्था की गई, कई एनजीओज और स्कूलों के सहयोग से सुबह के समय बच्चों के लिए तरह-तरह के कार्यक्रम करते हैं। अपराह्न् ३ से ५ बजे के बीच युवाओं के लिए कार्यक्रम होते हैं। इस दौरान खेल की प्रसिद्ध हस्तियां यहां आएंगी और युवाओं को प्रोत्साहित करेंगी। प्रकाशकों के लिए पुस्तक संबंधी कार्यक्रमों के आयोजन के लिए तीन मंच हैं। ये तीनों मंच भूतल में हैं, ताकि अधिक से अधिक लोग शामिल हो सकें। ३० जनवरी को केन्द्रीय मानव संसाधन विकास मंत्री कपिल सिब्बल ने इस प्रदर्शनी का उद्घाटन किया। इस बार पिछली बार से अधिक स्टॉल हैं व हॉल नंबर १ से लेकर १२ए तक और १४ व १८ के अलावा काफी जगह हॉल के बाहर भी तैयार की गई है। मेले में लगभग ९० प्रतिशत अंग्रेजी की किताबें हैं। हिंदी और भारतीय भाषाओं के प्रकाशक हॉल नम्बर १२ए में ग्राहकों के लिये उपस्थित हैं। अनेक देशों की भारत स्थित शाखाओं ने तो मेले में अपने लिए जगह सुरक्षित कराई है, १५ अन्य देशों ने मेले में पाठकों के लिए पुस्तकों को प्रदर्शित किया है।
दुनियाभर के प्रकाशकों की सैकड़ों नई किताबें यहां मिलेंगी, काफी संख्या में नई किताबों का विमोचन भी होगा।
दिनाक ३१ जनवरी को प्रसिद्ध लेखक शिवमूर्ति के उपन्यास तर्पण का लोकार्पण विश्वनाथ त्रिपाठी ने किया।

सन्दर्भ
-------

1. 1 2 3  विश्व पुस्तक मेला 2010। हिन्दुस्तान लाइव। २८ जनवरी २०१०

बाहरी कड़ियाँ
-------------

* नेशनल बुक ट्रस्ट के आधिकारिक जालस्थल पर १९वां विश्व पुस्तक मेला- २०१०(अंग्रेज़ी)
**परवाना** 1971 में बनी हिन्दी भाषा की फिल्म है।

संक्षेप
-------

  

कुमार सेन (अमिताभ बच्चन), आशा (योगिता बाली) से प्यार करता है जो पेशे से एक कलाकार है.  आशा एक नृत्य प्रतियोगिता में भाग लेने के लिए ऊटी जाती है और एक अमीर चाय बागान मालिक राजेश (नवीन निश्चल) से प्यार करने लग जाती है.  जब कुमार को यह पता चलता है तो वह आशा के चाचा, अशोक वर्मा (ओम प्रकाश) के पास जाता है, और शादी में आशा का हाथ मांगता है.  जब चाचा मना कर देते हैं तो कुमार उनकी हत्या की योजना इस तरह बनाता है और ऐसा जाल बुनता है कि किसी को उस पर शक नहीं हो.  फिर वह चाचा जी की हत्या कर देता है और राजेश को हत्या के आरोप में फंसा देता है.  उसको लगता है इस तरह वह आशा के प्यार को जीतने में सफल हो जायेगा लेकिन आशा अभी भी राजेश से प्यार करती है, और उसकी बेगुनाही पर विश्वास करती है. 

आशा कुमार से शादी करने का वादा करती है अगर वह राजेश को उसकी मौत की सजा से मुक्त कर सके.  अंत में कुमार को एहसास होता है कि आशा हमेशा राजेश से ही प्यार करती रहेगी.  वह चाचा जी की हत्या की योजना का विवरण देते हुए अपना बयान लिखता है, राजेश को देता है, और आत्महत्या कर लेता है.  आशा और राजेश एक हो जाते हैं.

चरित्र
------

मुख्य कलाकार
------------

* अमिताभ बच्चन - कुमार सेन
* नवीन निश्चल
* योगिता बाली
* शत्रुघन सिन्हा
* ओम प्रकाश
* हेलन - कैबरे नर्तकी
* लक्ष्मी छाया - कमला सिंह
* ललिता पवार - सरिता सिंह
* असित सेन
* अभि भट्टाचार्य
* अनवर अली
* विक्रम गोखले
* राम मोहन

दल
--

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

बाहरी कड़ियाँ
-------------

* *परवाना*  इंटरनेट मूवी डेटाबेस पर
जर्मनी में स्थित एक विशाल परवलयज उपग्रह संचार एन्टेना । यह विश्व की सबसे बड़ी संचार उपग्रह एन्टेना है। 
विश्व की एक सबसे बडी सौर ऊर्जा एन्टेना में से एक इजराइल में स्थित है
परवलयज परावर्तक का सिद्धान्त । परवलयज की यह ज्यामितीय विशेषता है कि FP1Q1, FP2Q2, FP3Q3 आदि दूरियाँ समान होतीं हैं। अतः छतरी के फोकस पर रखी गयी फीड से उत्पन्न कोई गोलीय तरंगपार्श्व इसके तल से परावर्तित होने के बाद समतल तरंग में बदल जाता है और इसके अक्ष के समान्तर गति करता है।
**परवलयज परावर्तक** (parabolic reflector या paraboloid reflector या paraboloidal reflector) ऐसे परावर्तक तल को कहते हैं जो वृत्तीय परवलयज का एक भाग होता है। इसका उपयोग प्रकाश, ध्वनि या रेडियो तरंगों को प्रसारित करने या एकत्र करने के लिए किया जाता है (जैसे परवलयज एन्टेना)। परवलयज परावर्तक का एक विशेष गुण यह है कि अपने अक्ष के समान्तर आपतित समतल तरंग (plane wave) को यह परावर्तक एक गोलीय तरंग में बदल देता है और अपने फोकस बिन्दु पर अभिसरित (कन्वर्ज) कर देता है। इसी प्रकार, परवलयज परावर्तक के फोकस बिन्दु पर रखे किसी बिन्दु स्रोत से निकलने वाली गोलीय तरंगों को यह अपने अक्ष के समान्तर गति करने वाली समतल तरंग में बदल देता है।

सन्दर्भ
-------

इन्हें भी देखें
---------------

* गोलीय दर्पण
* परवलय
* परवलयज
सिडनी के एक पुस्तकालय की इमारत में अर्ध-स्तंभ (पिलास्टर) एवं स्तंभोपरि-रचना (जिसके दाईं ओर स्तंभ भी है)
 कोरिन्थियाई पिलास्टरों का एक जोड़ा, ओहियो के एक काउन्टी कोर्टहाउस इमारत में।
**अर्ध स्तंभ** (जिसे कुड्य स्तंभ भी कहते हैं, (अंग्रेज़ी):***पिलास्टर***) परम्परागत स्थापत्य कला का एक वास्तु घटक होता है; जिसका प्रयोग दिखने में एक सहायक स्तंभ की उपस्थिति का कार्य करता था एवं ऊपरी दीवार की सीमा तय करता था। मूल रूप में इसका प्रयोग अलंकरण मात्र होता था। इसमें एक सीधी सतह दीवार की मूल सतह से उभरी या उठी हुई होती थी और एक स्तंभ का आभास देती थी जिसके ऊपर एक स्तंभ शीर्ष भी बना होता था तथा नीचे एक स्तंभ आधार भी बना होता था, साथ ही अन्य स्तंभ संबंधी घटक भी उपस्थित रहते थे। एक पिलास्टर की तुलना में एक असल स्तंभ दीवार एवं ऊपरी छत के घटकों को असल में सहारा देता था।

दीर्घा
------

* पुएर्ता दे ला कोलिजियाता, लर्मा, स्पेन*पुएर्ता दे ला कोलिजियाता*, लर्मा, स्पेन
* पैरिस की एक इमारत में कोरियन्थन पिलास्टरों की रेखा।पैरिस की एक इमारत में कोरियन्थन पिलास्टरों की रेखा।
* एक अंग्रेज़ी घरेलु इमारत में ईंटों के पिलास्टर। एक अंग्रेज़ी घरेलु इमारत में ईंटों के पिलास्टर।

टिप्पणियां
----------

उद्धरण

ग्रंथ सूची
* ल्युइस, फिलिपा एवं जिलियन डार्ले, *डिक्श्नरी ऑफ़ ऑर्नामेण्ट्* (१९८६) न्यू यॉर्क: पॅन्थियन
**1964 पूर्वी पाकिस्तान जनसंहार**  में भारत में जम्मू और कश्मीर में हज़रतबल दरगाह से पैगम्बर के बालों की कथित चोरी के मद्देनजर पूर्वी पाकिस्तान से बंगाली हिन्दुओं के नरसंहार और जातीय सफाई का उल्लेख है। नरसंहार की मुख्य विशेषता इसकी नगरीय प्रकृति और ढाका की राजधानी में बंगाली हिन्दू स्वामित्व वाले उद्योगों और व्यापारिक प्रतिष्ठानों का चयनात्मक लक्ष्यीकरण था। इसके परिणामस्वरूप पड़ोसी पश्चिम बंगाल में बंगाली हिन्दू शरणार्थियों की अन्तहीन लहरें उठीं। शरणार्थी पुनर्वास भारत में एक राष्ट्रीय समस्या बन गया, और सैकड़ों शरणार्थियों को ओडिशा और मध्य प्रदेश (अब छत्तीसगढ़ में) के दण्डकारण्य क्षेत्र में बसाया गया।

प्रेस सेंसरशिप (Censorship)
---------------------------

प्रेस रिपोर्टों को पाकिस्तान में बहुत सेंसर (सेंसर) किया गया था। फोटोग्राफी प्रतिबन्धित थी। पाकिस्तान सरकार ने निष्पक्ष रिपोर्टिंग के लिए  *द डेली इत्तेफाक*  और  *पाकिस्तान ऑब्जर्वर*  पर अभिवेचन (सेंसरशिप) लगा दी। विरोध में पूर्वी पाकिस्तान के पाँच दैनिक समाचार पत्रों ने प्रकाशन बन्द कर दिया। जब रॉयटर्स ने बताया कि अकेले ढाका में 1,000 से अधिक लोग मारे गये हैं, तो पाकिस्तान सरकार ने तत्काल विरोध दर्ज कराया।
A. दो अमिश्रणीय तरल जिनका अभी पायसन नहीं बना है; B. प्रावस्था II, प्रावस्था I मे परिक्षेपित होने से बना पायसन; C. एक अस्थिर पायसन समय के साथ अलग होता है; D. पृष्ठसक्रियकारक (सरफैक्टेंट) (बैंगनी रेखा) खुद को प्रावस्था II और प्रावस्था I के मध्य लाकर पायसन को स्थायित्व प्रदान करता है।
**पायस** (emulsion) दो या इससे अधिक अमिश्रणीय तरल पदार्थों से बना एक मिश्रण है। एक तरल (परिक्षेपण प्रावस्था) अन्य तरल (सतत प्रावस्था) में परिक्षेपित (फैलता) होता है। कई पायसन तेल/पानी के पायसन होते हैं, जिनमे आहार वसा प्रतिदिन प्रयोग मे आने वाले तेल का एक सामान्य उदाहरण है। पायसन के उदाहरण में शामिल हैं, मक्खन और मार्जरीन, दूध और क्रीम, फोटो फिल्म का प्रकाश संवेदी पक्ष, मैग्मा और धातु काटने मे काम आने वाले तरल। मक्खन और मार्जरीन, मे वसा पानी की बूंदों को चारो ओर से ढक लेता है (एक पानी में तेल पायसन)। दूध और क्रीम, मे पानी, वसा की बूंदों के चारों ओर रहता है (एक तेल में पानी पायसन)। मैग्मा के कुछ प्रकार में, तरल की गोलिकायें NiFe तरल सिलिकेट की एक सतत प्रावस्था के भीतर परिक्षेपित हो सकती हैं। पायसीकरण वह प्रक्रिया है जिसके द्वारा पायसन का निर्माण होता है। 

पायसन शब्द को तेल क्षेत्र में भी इस्तेमाल किया जाता है जैसे अपरिशोधित कच्चा तेल, तेल और पानी का मिश्रण होता है।
नाज़िवाएवस्काया स्टेशन पर अप्रैल के महीने में बर्फ़ से गुज़रती हुई रेल
**ट्रांस-साइबेरियाई रेलमार्ग** एक प्रसिद्ध रेलमार्ग है जो रूस की राजधानी मास्को को रूस के साइबेरिया क्षेत्र से गुज़रते हुए सूदूर-पूर्वी शहर व्लादिवोस्तोक से जोड़ता है। इसकी शाखाएँ मंगोलिया से गुज़रती हुई चीन भी जाती हैं। यह एक 9,289 किमी लम्बा रेलमार्ग है और इसपर एक छोर से दुसरे छोर तक पूरा सफ़र करने में आठ दिन लग जाते हैं। इसे रूस के शाही ज़माने में सन् 1891-1916 के काल में बनाया गया था। साइबेरिया की आबादी बढ़ाने में और वहाँ के आर्थिक विकास में इस रेलमार्ग का बहुत बड़ा हाथ रहा है। हज़ारों सैलानी भी इसके द्वारा हर वर्ष साइबेरिया की सैर करते हैं और इस पर यात्रा करना विश्व के अनूठे अनुभवों में से एक माना जाता है।

अन्य भाषाओँ में
---------------

रूसी भाषा में "ट्रांस-साइबेरियाई रेलमार्ग" को "त्रांससिबिरस्काया मागिस्त्राला" (Транссибирская магистраль) कहा जाता है।

इन्हें भी देखें
---------------

* साइबेरिया
* रूस
* रेल

सन्दर्भ
-------

1. ↑  CIS railway timetable, route No. 002, Moscow-Vladivostok. 2009-12-03.
2. ↑  Bryn Thomas. "Trans-Siberian Handbook, 6th edition". Trailblazer Publications, 2003. आई॰ऍस॰बी॰ऍन॰ 9781873756706. *... A trip across Siberia on the longest continuous railway track in the world is undoubtedly the journey of a lifetime ...*
**वालरस** (Odobenus rosmarus), एक विशाल मीनपक्षी समुद्री स्तनपायी है जो आर्कटिक महासागर और उत्तरी गोलार्ध के उप आर्कटिक समुद्रों में असंतत परिध्रुवी वितरण के साथ पाया जाता है। वालरस ओडोबेनाइडी (Odobenidae) कुल और ओडोबेनस (Odobenus) वंश की एक मात्र जीवित प्रजाति है। इसका विभाजन तीन उपप्रजातियों; अन्ध महासागर में पायी जाने वाली **अन्ध महासागरीय वालरस** (O. rosmarus rosmarus); प्रशांत महासागर में पायी जाने वाली **प्रशांत वालरस** (O. rosmarus divergens) और लाप्टेव सागर में रहने वाली **लाप्टेव वालरस** (O. rosmarus laptevi) में किया जाता है।

वालरस की विशेषताओं में इसके खाँग, मूंछे और विशाल शरीर है। एक वयस्क नर प्रशांत वालरस का भार 2000 किलोग्राम (£ 4400) से ऊपर हो सकता है और युक्तांगुलित जीवों में इनसे बड़ा आकार गज सीलों की सिर्फ दो प्रजातियों का है। यह मुख्य रूप से उथले उपतटी समुद्री हिस्सों में निवास करते हैं और अपने जीवन का एक महत्वपूर्ण भाग बर्फ़ीले समुद्र में भोजन की तलाश में गुजारते हैं। अपेक्षाकृत दीर्घ जीवी वालरस एक सामाजिक प्राणी है और आर्कटिक समुद्री पारिस्थितिकी तंत्र की यह सबसे महत्वपूर्ण कड़ी है।

वालरस आर्कटिक के मूल निवासियों के जीवन का आधार है और यह लोग इसका शिकार मुख्यत: इसके मांस, वसा, त्वचा, दाँत और हड्डी के लिए करते हैं। 19 वीं और 20 वीं शताब्दियों में, वालरस का शिकार इसके खाँग और तिमिवसा (चर्बी) के लिए बड़े पैमाने पर किया गया जिसके कारण इनकी संख्या में अभूतपूर्व कमी दर्ज की गयी, हालाँकि अब इसकी संख्या में वृद्धि दर्ज की गयी है पर अन्ध महासागर और लाप्टेव सागर की वालरसों की संख्या अभी भी इनकी ऐतिहासिक संख्या से काफी कम है।

सन्दर्भ
-------

1. ↑  Lowry, L. Kovacs, K. & Burkanov, V. (IUCN SSC Pinniped Specialist Group) (2008). *Odobenus rosmarus*. *2008 संकटग्रस्त प्रजातियों की IUCN लाल सूची*. IUCN 2008. Retrieved on 22 मार्च 2009. Database entry includes a brief justification of why this species is of data deficient
**1978 के महिला विश्व कप** एक अंतरराष्ट्रीय क्रिकेट टूर्नामेंट 1 से 13 जनवरी 1978 तक भारत में खेला गया था। पहली बार भारत द्वारा होस्ट किया गया है, यह महिला क्रिकेट विश्व कप के दूसरे संस्करण था, और इंग्लैंड में उद्घाटन 1973 विश्व कप के बाद चार साल में आया था। यह मूल रूप से प्रस्तावित किया गया था कि दक्षिण अफ्रीका की मेजबानी विश्व कप, लेकिन इस देश के खेल के बहिष्कार के साथ अनुरूप करने के लिए छोड़ दिया गया था। महिलाओं की भारत की क्रिकेट संघ (WCAI) तो एक सफल बोली लगाई थी, और प्राथमिक आयोजक के रूप में सेवा की है, अंतरराष्ट्रीय महिला क्रिकेट परिषद (IWCC) ही सीमित निरीक्षण प्रदान करने के साथ। भारत, जो अपनी पहली फिल्म बना रहा था के साथ-साथ पांच अन्य टीमों मूल रूप से आमंत्रित किया गया था - ऑस्ट्रेलिया, इंग्लैंड, नीदरलैंड, न्यूजीलैंड और वेस्टइंडीज। नीदरलैंड्स और वेस्टइंडीज के पहले भाग लिया कभी नहीं किया था, लेकिन दोनों वित्तीय मुद्दों की वजह से वापस लेने के लिए मजबूर किया गया। चार टीमों कि प्रतिस्पर्धा था (टूर्नामेंट के इतिहास में सबसे कम संख्या) ऑस्ट्रेलिया ने अपनी पहली खिताब का दावा करने के लिए जा रहा अपराजित के साथ प्रत्येक तीन मैचों में से एक राउंड रोबिन टूर्नामेंट खेला।

1. ↑  वेलिज, फिलिप्पा (2015). *महिला क्रिकेट और वैश्विक प्रक्रियाओं: उद्भव और महिला क्रिकेट के विकास के रूप में एक वैश्विक खेल*. पालग्रेव मैकमिलन. पृ॰ 99. आई॰ऍस॰बी॰ऍन॰ 9781137323538. मूल से 25 दिसंबर 2018 को पुरालेखित. अभिगमन तिथि 25 नवंबर 2016.
2. ↑  अभिषेक मुखर्जी (15 जनवरी 2014)। "ऑस्ट्रेलिया महिलाओं को लिफ्ट 1978 की विश्व कप - टूर्नामेंट है जो लगभग बंद बुलाया गया था" Archived 2016-11-25 at the Wayback Machine – क्रिकेट देश। 30 अगस्त, 2015 को लिया गया।
**पायुम पूली** भारतीय तमिल फ़िल्म हैं, जिसका निर्देशन और लेखन का कार्य सुसींथिरण ने किया है। इसमें मुख्य भूमिका में विशाल हैं, जो एक गुप्त पुलिस अफसर की भूमिका निभा रहे हैं। इसमें काजल अग्रवाल, समुथिरकनी, सूरी और ऐश्वर्या दत्ता मुख्य किरदार में शामिल हैं। इस फ़िल्म का निर्माण एस मधन और पी मधन ने किया है। यह फ़िल्म 2 अगस्त 2015 को प्रदर्शित हुई। यह फ़िल्म तेलुगू भाषा में **जयसूर्या** नाम से 4 सितम्बर 2015 को प्रदर्शित होगी।

कलाकार
------

* विशाल - जयसीलन
* काजल अग्रवाल - सौम्या
* समुथिरकनी
* सूरी
* हरीश उथमन
* आर के
* ऐश्वर्या दत्ता
* जयप्रकाश
* मुरली शर्मा
* आनंदराज - मनिकन्दन
* निकिता ठुकराल - (विशेष उपस्थिति)

निर्माण
-------

जीवा (2014) में कार्य करने के बाद सुसींथिरण ने विशाल के साथ पँड़िया नाडु (2013) के साथ फ़िल्म की कहानी पर अगस्त 2014 से शुरू किया। छायाकार आर मधी के स्थान पर वेलराज को जगह मिल गई।

### पात्र चुनाव

विशाल इस फ़िल्म में जयसीलन का किरदार निभा रहे हैं, जो एक गुप्त पुलिस अफसर है। वह अपने अभिनय जीवन में इस तरह का किरदार तीसरी बार निभा रहे हैं। इसके बाद महिला मुख्य किरदार हेतु श्रुति हासन से बात हो रही थी। लेकिन निर्माण करने वालों ने लक्ष्मी मेनन को इस किरदार के लिए चुना। जो इससे पहले पंडिया नाडु में भी मुख्य किरदार निभा चुकी हैं। सितम्बर 2014 के मध्य विशाल ने इस निर्णय के बारे में कहा कि इस किरदार के लिए सुसींथिरण को एक ऐसी अभिनेत्री की आवश्यकता थी, जिसे तमिल का अच्छा खासा ज्ञान हो। मेनन की पकड़ का खुलासा अप्रैल 2015 के परीक्षा में हुआ। उसी दौरान लक्ष्मी मेनन के स्थान पर काजल अग्रवाल को चुना गया। जो दिसम्बर 2014 में मुख्य किरदार के रूप में विशाल के साथ पहली और सूसीथीरन के साथ दूसरी फ़िल्म कर रही हैं। इससे पहले वह सूसीथीरन के साथ नान महान अल्ला (2010) में कार्य कर चुकी हैं।

काजल का किरदार फ़िल्म में एक ऐसी लड़की का है, जिसे हर चीज़ से दर लगता है। उसे सामान्य से होने वाले कार्य जैसे सड़क पार करने में भी डर लगता है।

सन्दर्भ
-------

1. ↑  "संग्रहीत प्रति". मूल से 27 अगस्त 2015 को पुरालेखित. अभिगमन तिथि 24 अगस्त 2015.
2. ↑  H. Hooli, Shekhar (3 September 2015). "Box Office Prediction: 'Dynamite', 'Bhale Bhale Magadivoy', 'Jayasurya' Set to Clash this Week". *International Business Times India*. मूल से 3 September 2015 को पुरालेखित. अभिगमन तिथि 3 September 2015.

बाहरी कड़ियाँ
-------------
**वेल्स के प्रथम मंत्री** (अंग्रेज़ी: *First Minister of Wales*; वेल्श: *Prif Weinidog Cymru*) का पद वेल्श सरकार के नेता का पद है। प्रथम मंत्री वेल्श कैबिनेट की अध्यक्षता करते हैं और वेल्श सरकार की नीति के निर्माण, विकास और प्रस्तुतीकरण के लिए मुख्य रूप से जिम्मेदार हैं। प्रथम मंत्री के अतिरिक्त कार्य, वेल्स को देश और विदेश में बढ़ावा देना और उसका आधिकारिक प्रतिनिधित्व करना शामिल है, तथा वे संवैधानिक मामलों के लिए भी जिम्मेदार हैं, क्योंकि वे विचलन और वेल्श सरकार से संबंधित हैं।

प्रथम मंत्री वेल्श संसद के सदस्य होते है और  संप्रभु  द्वारा आधिकारिक तौरपर नियुक्त किए जाने से पूर्व, वेल्श संसद द्वारा नामांकित किये जाते हैं। वेल्श कैबिनेट के सदस्य और वेल्श सरकार के अधीनस्त मंत्रियों के साथ-साथ वेल्श विधिक अधिकारियों को प्रथम मंत्री द्वारा नियुक्त किया जाता है। वेल्श सरकार के प्रमुख के रूप में, प्रथम मंत्री वेल्श संसद के अपने कार्यों और व्यापक सरकार के कार्यों के लिए प्रत्यक्ष रूपसे जवाबदेह हैं।

इन्हें भी देखें
---------------

* वेल्स सरकार
* वेल्श संसद

सन्दर्भ
-------

1. ↑  "Determination on Members' Pay and Allowances: 2020-2021" (PDF). *Senedd Cymru*. 9 April 2020. मूल (PDF) से 4 जून 2020 को पुरालेखित. अभिगमन तिथि 4 June 2020.

बाहरी कड़ियाँ
-------------

* अधिकार वकर्तव्य
* कैबिनेट और मंत्रीगण
वाडा की स्थापना, लूसेन शहर, स्विट्जरलैंड
**विश्व डोपिंग विरोधी संस्था** (अंग्रेज़ी:वर्ल्ड एंटी डोपिंग एजेंसी, फ्रेंच:*Agence mondiale antidopage*, **वाडा**) अंतरराष्ट्रीय खेलों में ड्रग्स के बढ़ते चलन को रोकने के लिए बनाई गयी एक विश्वस्तरीय स्वतंत्र संस्था है। अंतरराष्ट्रीय ओलंपिक समिति द्वारा वाडा की स्थापना १० नवंबर, १९९९ को स्विट्जरलैंड के लुसेन शहर में की गई थी। वर्तमान में वाडा का मुख्यालय कनाडा के मॉन्ट्रियल शहर में है। वाडा के वर्तमान अध्यक्ष ऑस्ट्रेलिया के पूर्व वित्तमंत्री जॉन फाहे हैं। यह संस्था विश्व भर में वैज्ञानिक शोध, एंटीडोपिंग के विकास की क्षमता में वृद्धि और दुनिया भर में वर्ल्ड एंटी डोपिंग कोड पर अपनी निगाह रखती है। वाडा हर साल प्रतिबंधित दवाओं की सूची जारी करता है, जिनके विश्व के तमाम देशों में खेलों के दौरान प्रयोग पर रोक होती है। पहली जांच में ही दोषी पाये जाने पर खिलाड़ी पर वाडा सभी खेल प्रतियोगिता में दो वर्षो तक भाग लेने पर प्रतिबंध लगा सकता है। हाल के वर्षो में वाडा खेलों में ड्रग्स के बढ़ते इस्तेमाल को लेकर काफी सक्रिय है।

वर्ल्ड एंटी डोपिंग कोड का अनुपालन पहली बार २००४ के एथेंस ओलंपिक में किया गया था। विश्व के लगभग ६०० खेल संस्थाओं ने ड्रग्स से जुड़ी संहिता को स्वीकार किया है। अभी दुनिया में वाडा से मान्यता प्राप्त ३५ प्रयोगशालाएं हैं, जहां ड्रग्स लेने वाले के नमूनों की जांच और इसे रोकने के लिए अनुसंधान होते हैं। दिल्ली में भी वाडा से मान्यता प्राप्त एक प्रयोगशाला है। यह विश्व की ३४वां प्रयोगशाला है। वाडा के १जनवरी, २००९ से लागू नए नियम ने कई बार विवाद को भी जन्म दिया है। इसके सख्त नियमों पर विश्व के कई बड़े खिलाड़ियों ने सवाल भी उठाए हैं। हाल में वाडा का नया नियम, जिसमें कहा गया है कि मैच के आलावा अन्य समय में डोप टेस्ट के लिए खिलाड़ियों को ये बताना पड़ेगा कि वे कहां हैं, काफी विवाद में है।

सन्दर्भ
-------

1. ↑  "डोपिंग मुद्दे पर महाधिवक्ता की शरण में". मूल से 15 अगस्त 2009 को पुरालेखित. अभिगमन तिथि 4 सितंबर 2009.

इन्हें भी देखें
---------------

* खेलों में मादन (Doping in sports)

बा्हरी सूत्र
------------

* वर्ल्ड एंटी-डोपिंग एजेन्सी आधिकारिक जालस्थल
* खिलाड़ी क्या करें और क्या न करें? (WADA)
* डोपिंग नियम सभी के लिए समान[*मृत कड़ियाँ*](हिन्दी)
* डोपिंग के खिलाफ़ मिलकर जंग लड़नी है(हिन्दी)
* (हिन्दी)
**विकिरण समस्थानिक** (radionuclide या radioactive nuclide या radioisotope या radioactive isotope) उन परमाणुओं को कहते हैं जिनके नाभिक अपनी अतिरिक्त ऊर्जा के कारण अस्थायी (अनस्टेबल) होते हैं। ये समस्थानिक या तो अपनी ऊर्जा को गामा किरणों के रूप में निकालते हैं, या अल्फा कण / बीटा कण के रूप में निकालते हैं या अपनी ऊर्जा को अपने ही किसी इलेक्ट्रॉन को दे देते हैं जिससे वह परमाणु से निकल जाता है। इस प्रक्रिया को रेडियो सक्रिय क्षय कहते हैं।

1,000 से भी अधिक रेडियो समस्थानिक ज्ञात हैं। इनमें से लगभग ५० तो प्राकृतिक रूप से पाये जाते हैं। शेष सभी नाभिकीय अभिक्रियाओं में सीधे उत्पन्न होते हैं या नाभिकीय अभिक्रायाओं के उत्पादों से व्युत्पन्न होते हैं। 

**उदाहरण** - 

* **P-32** कैंसर का पता लगाने एवं उसके उपचार के लिये, विशेषकर आँखों और त्वचा में , रक्त बिमारयो मे तथा ल्यूकोरिया आदि बिमारयो के उपचार मे। edited by tanis punia jaat.
* **Fe-59** रक्त क्षीक्षता (anemia) का पता लगाने के लिये
* **Co-60** ट्यूमर का गामा-किरण से विकिरण करने के लिये
* **Tc-99m** मस्तिष्क, थायरायड, यकृत, अस्थि-मज्जा, फेफड़े , हृदय, तथा आंतों की स्कैनिंग के लिये। रक्त के आयतन का पता लगाने के लिये।
* **I-131** थॉयरायड के कार्य की जाँच करने और उसका उपचार करने हेतु
* **Xe-133** फेफड़ों की इमेजिंग के लिये
* **Au-198** यकृत रोगों का पता लगाने के लिये

इन्हें भी देखें
---------------

* नाभिकीय चिकित्सा
वाँन थ्यूनेन
जर्मन विद्वान (१७८३-१८५०) ने मैकलेनबर्ग में फार्म मैनेजर के पद पर पर कार्य करते हुए अपने अनुभव के आधार पर 1826 में कृषि भूमि उपयोग के लिए अवस्थिति सिद्धान्त का पतिपादन किया जो **तुलनात्मक लाभ** के सिद्धान्त पर आधारित हैं। उनका यह सिद्धान्त निश्चयवादी तथा मानकीय है।

* वॉन थ्युनेन ने यह प्रेक्षण किया कि प्रत्यक्ष रूप से दिखाई देने वाली भूमियों पर भिन्न प्रकार के भूमि उपयोग होते हैं। बाजार से निकटतम वलय में शीघ्र नष्ट होने वाली वस्तुओं का विशेषीकरण मिलता है, जिनका माँग अधिक होता है तथा जिनका परिवहन व्यय महंगा है। इस वलय क बाहर की ओर कम नष्ट होने वाली, कम परिवहन लागत वाली तथा कम बाजार मूल्य वाली वस्तुओं के वलय विकसित होते हैं।

सिद्धान्त का प्रतिपादन
----------------------

*Untersuchungen uber den Einfluss, den die Getrieidepreise, der Reichthum des Zodens und die Abgaben auf den Ackerbau ausuben*, 1842

सूत्र
-----

**P = V - (E+T)**   

* P = कृषक का लाभ
* V = वस्तु का विक्रय मूल्य
* E = उत्पादन लागत
* T = परिवहन व्यय

कृषि भूमि उपयोग का सिद्धान्त: थ्यूनेन के चक्र
---------------------------------------------

थ्यूनेन का सिद्धान्त: काला बिन्दू नगर को चिन्हित करता हैं।; 1 (सफेद) पशुपालन एवं बाजार के लिए सब्जी उत्पादन; 2 (हरा) ईंधन के लिए लकडी; 3 (पीला) grains and field crops; 4 (लाल) ranching; the outer, dark green area represents wilderness where agriculture is not profitable

मुल्यांकन और आलोचना
-------------------

जिस प्रकार के क्षेत्र की कल्पना की उस प्रकार का कोई क्षेत्र विद्यमान नहीं है।

परिवहन व्यय केवल भार व दूरी के अनुपात में ही
नहीं बढ़ता, बल्कि अन्य कारक भी कार्यरत होते हैं।

चित्र अनुसार मिट्टी की उत्पादन क्षमता सभी फसलों के लिए सामान नहीं है।
**वांग जी-पिंग** (जन्म: 1881, मृत्यु: 1983) एक प्रसिद्ध चीनी-मुस्लिम मार्शल कलाकार हैं। वह विश्व प्रसिद्ध वुशु ग्रैंडमास्टर हैं। 1928 में, वह मार्शल आर्ट्स इंस्टीट्यूट में शाओलिन कुंग फू विभाग के प्रमुख और चीनी वुशु एसोसिएशन के उपाध्यक्ष बने।

जीवन
----

एक चीनी मार्शल आर्ट किंवदंती वांग जी-पिंग का जन्म 181 में हेबेई प्रांत में एक मार्शल आर्ट परिवार में हुआ था। वह 1926 में मार्शल आर्ट्स संस्थान में शाओलिन कुंग फू विभाग के प्रमुख बने। वह चीनी वुशु एसोसिएशन के उपाध्यक्ष भी थे। उन्होंने अमेरिकी, रूसी, जर्मन, जापानी मार्शल कलाकारों को हराया है। वांग के छात्र लियू जिन शेंग ने झाओ जियांग के साथ "चिन ना मेथड्स" लिखा। चिकित्सा में उनका योगदान महत्वपूर्ण है। उन्होंने चीनी मेडिसिन एसोसिएशन में भी काम किया। वह चीन के कई अस्पतालों के सलाहकार भी थे। इसलिए उन्हें डॉ. वांग के नाम से भी जाना जाता था। उनकी धार्मिक मान्यताओं के कारण उन्हें **शेख मुहम्मद वांग** के नाम से भी जाना जाता है।

लंबे जीवन के लिए उन्होंने एक विशेष अभ्यास के नियमों और प्रक्रियाओं में सुधार किया। मार्शल आर्ट अभ्यास पर उनकी रचनाएँ प्रकाशित हो चुकी हैं। वांग छठे राष्ट्रीय खेलों में मार्शल आर्ट और कुश्ती के जज थे। जब चीन जनवादी गणराज्य के पहले प्रधान मंत्री झोउ एन-लाई ने बर्मा का दौरा किया, तो वे वांग जी-पिंग के साथ गए और यात्रा के दौरान मार्शल आर्ट में भाग लिया, जब वे 70 वर्ष के थे। 1983 में 93 वर्ष की आयु में उनका निधन हो गया।

परिवार
------

उनकी इकलौती बेटी वांग जुरोंग है। उनकी पोती हेलेन वू आज की सबसे प्रसिद्ध महिला मार्शल आर्ट कलाकारों में से एक हैं।

संदर्भ
------

1. ↑  sheilaX (11 December 2005). "Wang Ziping- Muslim patriot in China". *Higher Criticism*. मूल से November 22, 2008 को पुरालेखित. अभिगमन तिथि 18 June 2014.
2. ↑  "Wang Ziping, la "Force magique"". *French.CHINA.ORG.CN* (फ़्रेंच में). अभिगमन तिथि 18 June 2014.
3. ↑  "Wang Zi Ping (1880-1973) Hero and Master". *Plum Publications*. अभिगमन तिथि 18 June 2014.
यह लेख उत्तराखण्ड के गाँव और नन्दा देवी राज जात के पड़ाव के बारे में है। नन्दा देवी के लिए, नन्दा देवी राज जात देखें।

निर्देशांक: 25°23′N 59°57′E﻿ / ﻿25.39°N 59.95°E﻿ / 25.39; 59.95

**वाँण** उत्तराखण्ड के चमोली जिले का सुदूरवर्ती गाँव है जो **नन्दा देवी राज जात** का मुख्य १२वाँ पड़ाव है। समुद्र तल से इसकी ऊँचाई 2500 मीटर है। लाटू देवता मन्दिर और रूपकुण्ड पर्यटन एवं बेदिनी बुग्याल के सानिध्य में होने के कारण यह विकसित होता जा रहा है। रूपकुण्ड व बेदिनी जाने के लिए यह गाँव अंतिम सड़क मार्ग है।

रोजगार
------

यहाँ मुख्यतः कृषि ही रोजगार का माध्यम है किन्तु सत्तू, कीड़ाजड़ी, मुकु आदि की कृषि के अतिरिक्त पर्यटन भी आय का मुख्य स्रोत है और कई लोग सरकारी, अर्ध-सरकारी व निजी क्षेत्रों में कार्यरत हैं।

त्यौहार और मेले
---------------

### त्यौहार

समस्त आबादी हिन्दू होने के कारण सभी हिन्दू त्यौहार होली, दीपावली, जन्माष्टमी आदि मनाए जाते हैं।

### मेले

मेलों में मुख्यतः बोरी मेला, नन्दा देवी मेले के अतिरिक्त अष्टरात्रि/ अठवाड़, नवरात्र व धूंणी, रघड़, डिगरी आंठ आदि स्थानीय मेले भी प्रमुख हैं।

खान-पान,रहन-सहन
---------------

मुख्य फसलें
-----------

यहाँ पर फसलों में गेहूँ, जौ, आलू ,राजमा, चौलाई आदि प्रमुख फसलें हैं।
पर्वतीय खेत व संसाधनों के अभाव के कारण खेतों को जोतने के लिए बैलों का ही प्रयोग किया जाता है

प्रमुख मन्दिर
-------------

वाँण में कई मन्दिर हैं जिनमें नन्दा देवी, गोलू देवता मन्दिर और लाटू देवता मन्दिर के अतिरिक्त और भी कई स्थानीय मन्दिर प्रमुख हैं।

लोकनृत्य व संगीत
----------------

प्रमुख लोकनृत्य झोड़ा व चांचड़ी हैं।
किरणों की गति में देरी का विकिरण मापी ग्रहण के द्वारा विश्लेषण करता टैम्डेम। जिसका इस्तेमाल वायुमंडलीय ध्वन्यांकन (atmospheric sounding) के लिये किया जाता है।
**विकिरण मापी ग्रहण** या रेडिओ ऑकल्टेशन **Radio occultation** (RO) एक सुदूर संवेदन तकनीक है जिसका इस्तेमाल किसी ग्रह के वायुमंडल या किसी ग्रह के बाहरी छल्लों (जैसे शनि ग्रह के छल्ले) के भौतिक व रासायनिक विशेषताओं को मापने के लिए किया जाता है।

वायुमंडलीय रेडिओ ग्रहण
----------------------

वायुमंडलीय रेडिओ ग्रहण किसी ग्रह के वायुमंडल से गुजर रहे या वायुमंडलीय अवरोध (ग्रहण) की वजह से विकिरण के रास्ते में हुए परिवर्तन के मापे जाने पर निर्भर करता है। जब विद्युतचुंबकीय विकिरण किसी वायुमण्डल से गुजरता है तो उसमें अपवर्तन होता है। इस अपवर्तन की मात्रा किरण के मार्ग के साक्षेप अपवर्तनीय झुकाव (gradient of refractivity) पर निर्भर करती है और यह अपवर्तनीय झुकाव माध्यम (यहाँ वायुमंडल) के घनत्व पर निर्भर करता है। यह प्रभाव तब सबसे ज्यादा होता है जब विकिरण को वायुमंडल की परिधि पर चलते हुए लंबा घुमावदार मार्ग तय करना पड़ता है। सीधे नीचे आने की बजाए ऐसे आने पर धरती तक आते आते उसे वायुमंडल की कई सारी परतों से गुजरना पड़ता है इसलिये उसमें अपवर्तन यानि रिफ़्रैक्शन भी ज्यादा होता है। विकिरण मापी आवृतियों के झुकाव का कोण सीधे पता नहीं किया जा सकता लेकिन इस झुकाव की मात्रा विकिरण के स्रोत और प्राप्तकर्ता के ज्यामितिय आंकणों के पता रहने पर उसके डॉप्लर विस्थापन के द्वारा की जा सकती है। अपवर्तन के झुकाव कोण से संबंध स्थापित करने वाले सूत्र पर एबल परिवर्तन लगाकर अपवर्तन सूचकांक से झुकाव का संबंध स्थापित किया जा सकता है। मौसम विज्ञान की गणनाओं में विकिरण मापी ग्रहण के आँकणों का प्रयोग करके आयनमंडल से नीचे के निष्पक्ष वायुमंडल के तापमान, वायुमंडलीय दाब, पानी व विभिन्न गैसों की मात्रा इत्यादि का पता लगाया जाता है।

उपग्रहीय मिशन
-------------

इस तकनीक का इस्तेमाल करने वाले उपग्रहों के कुछ महत्वपूर्ण वर्तमान मिशन हैं-

* न्यू होराइज़न्स पर *रेक्स* उपकरण

पुराने मिशनों के लिए देखें What Links Here (अंग्रेज़ी में)

इन्हें भी देखें
---------------

* जीपीएस ग्रहण
* वायुमंडलीय छोर का ध्वन्यात्मक अध्धयनAtmospheric limb sounding (अंग्रेज़ी में)
**पतली परत क्रोमैटोग्राफी** एक क्रोमैटोग्राफी की तकनीक है जो गैर वाष्पशील मिश्रण को अलग करने के लिए इस्तेमाल किया जाता है। 
पतली परत क्रोमैटोग्राफी कांच, प्लास्टिक, या एल्यूमीनियम पन्नी, जो पी लेनेवाला सामग्री, आमतौर पर सिलिका जेल, एल्यूमीनियम ऑक्साइड (एल्यूमिना), या सेल्यूलोज की एक पतली परत के साथ लेपित के एक पत्रक पर किया जाता है।
सोख लेनेवाला यह परत स्थिर चरण के रूप में जाना जाता है।
घटकों की पहचान आये हुए स्पॉट रंग और उनके मंदता कारक के आदार पर किया जाता है।

यह एक प्रकार का अधिशोषण क्रोमैटोग्राफी है। इसमें मिश्रण का पृथक्करण **सिलिका जेल** या ऐल्युमिनियम ऑक्साइड की पतली एकरूप परत पर किया जाता है। इन अधिशोषकों के साथ बंधक माध्यम जैसे-कैल्सियम कार्बोनेट अथवा स्टार्च एवं पानी के साथ मिलाकर काँच की एक पट्टी पर समरूप पतली परत के रूप में फैला देते हैं। बाद में इसे ओवन अथवा डेसिकेटर में रखकर सुखा लिया जाता है प्लेट पर प्रतिदर्श अथवा नमूने के मिश्रण को पिपेट की सहायता से अंकित किया जाता है। इसके बाद प्लेट को कुछ देर तक छोड़ दिया जाता है ताकि विलायक वाष्प के रूप में ऊपर उड़ जायें। इसे अब एक टैंक में ठीक उदग्र रूप से डाला जाता है। टैंक में विलायक भरा होता है। सावधानी रखा जाता है कि प्लेट पर अंकित मिश्रण विलायक के अंदर डूबा न हो। जब विलायक प्लेट पर ऊपर की ओर चढ़ जाता है, तो इसे सावधानीपूर्वक टैंक से निकाल लिया जाता है। सूखने के बाद प्लेट को विभिन्न अभिकर्मकों की सहायता से विकसित कर यौगिकों को पहचाना जाता है। पेपर क्रोमैटोग्राफी[*मृत कड़ियाँ*] की तुलना में तनु परत क्रोमैटोग्राफी को अधिक सुग्राह्य माना जाता है, क्योंकि इसकी गति, क्षमता एवं सूक्ष्मग्राह्यता अधिक होती है। इसके द्वारा लिपिड्स एवं स्टीरॉल्स को आसानी से पृथक् किया जाता है।

प्लेट की तैयारी
---------------

1. पेहले कांच की प्लेट को डिटर्जेंट से साफ कर के उसको सुखा लेना चाहए।
2. सिलिका जेल का घोल तयार कर ले।
3. फिर उस घोल को कांच की प्लेट पर धिरे से डाले और पूरी प्लेट पर पतली परत बना ले।
4. प्लेट को ३० से ४० मिनिट तक रख दे और फेर उसे ओवन में सुखाए।

तकनीक
-----

एक पतली परत क्रोमैटोग्राफी प्लेट चलाने के लिए, निम्न प्रक्रिया से बाहर किया जाता है:

काली स्याही के अलग हुए स्पॉट
1. एक केशिका का उपयोग कर के प्लेट पर नमूने को प्लेट के नीचे के किनारे से १.५ cm ऊपर लगया जाता है।
2. एक कांच के कक्ष में विलायक डाले और कम से कम २ cm तक हो।
3. और उस कक्ष को कांच की प्लेट से बंद कर के ३० मिनिट तक रख दे।
4. फिर नमूने वाली प्लेट को कक्ष में आराम से रखे और ऊपर से कांच की प्लेट से ही बंद करे।
5. प्लेट विलायक को सोख लेता है।
6. अलग हुए स्पॉट देखने लगते हैं।
7. फिर उनका मंदता कारक निकला जाता है।

घटकों की पहचान आये हुए स्पॉट रंग और उनके मंदता कारक के आदार पर किया जाता है।

सन्दर्भ
-------

1. ↑  Harry W. Lewis & Christopher J. Moody (13 Jun 1989). *Experimental Organic Chemistry: Principles and Practice* (Illustrated संस्करण). WileyBlackwell. पपृ॰ 159–173. आई॰ऍस॰बी॰ऍन॰ 978-0-632-02017-1.
वार्प इंजन से चलने वाला काल्पनिक यान अपने इर्द-गिर्द दिक्-काल मरोड़ता है लेकिन स्वयं साधारण दिक्-काल में स्थित होता है
**वार्प इंजन** (warp drive) एक काल्पनिक इंजन है जिसके ज़रिये किसी तारायान को प्रकाश-से-तेज़ गतियों पर चलाया जा सके। सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश की गति से तेज़ जाने की अनुमति नहीं देता। 'वार्प' शब्द का मतलब 'मरोड़' होता है और काल्पनिक वार्प इंजन में दिक्-काल को मरोड़ने का विचार रखा जाता है। इस मरोड़े हुए दिक्-काल में यान प्रकाश की गति से कम भी चले तो भी जहाँ तक साधारण दिक्-काल का प्रशन है उसके अनुसार वह प्रकाश की गति से कहीं तेज़ वेग पर चल सकता है। वार्प इंजन की अवधारणा को बहुत सी विज्ञान कथा की कहानी, उपन्यासों और फ़िल्मों में प्रयोग किया जाता है। इनमें स्टार वार्स, स्टार ट्रेक, इत्यादि शामिल हैं।

वास्तविक भौतिकी में भी कुछ आल्कुबियेर​ इंजन जैसे प्रस्ताव हैं जिनमें दिक्-काल को मरोड़कर प्रकाश की गति से तेज़ जाने के बारे में सोचा गया है हालांकि विज्ञान के वर्तमान स्तर पर ऐसा कुछ संभव नहीं है।

इन्हें भी देखें
---------------

* सामान्य सापेक्षता
* आल्कुबियेर​ इंजन

सन्दर्भ
-------

1. 1 2  Field Propulsion System for Space Travel: Physics of Non-Conventional Propulsion Methods for Interstellar Travel, Yoshinari Minami, pp. 58, Bentham Science Publishers, 2011, ISBN 978-1-60805-270-7, *... Warp drive is a faster-than-light (FTL) propulsion system in the universe of many science fiction settings, most notably including Star Trek ... The idea of warping space as a means of propulsion has enjoyed theoretical study by physicists such as Alcubierre ...*
मुहम्मद अली पाशा, जो उसमानी साम्राज्य के दौरान मिस्र के वली थे
**वाली** या **वली** (अरबी: والي‎) एक उपाधि है जो अरब ख़िलाफ़त और उसमानी साम्राज्य द्वारा किसी प्रशासनिक विभाग के अध्यक्ष के लिए प्रयोग की जाती थी। यह आज भी बहुत सी अरब-भाषी देशों में इस्तेमाल होती है। जिस प्रांत या ज़िले को वाली चलाये उसे 'विलायाह' या 'विलायत' कहा जाता है।

हिन्दी में प्रयोग
-----------------

यह अरबी का शब्द हिन्दी में भी पाया जाता है। जिस व्यक्ति का कोई सगा-सम्बन्धी न हो उसके बारे में कहा जाता है कि उसका 'न वली न वारिस है'। उसी तरह अगर किसी व्यक्ति का किसी मामले से कोई लेना-देना नहीं तो कहा जाता है कि उसका उस मामले से 'कोई वली-वास्ता नहीं' (यानि यह उसकी निगरानी से बाहर है)।

इन्हें भी देखें
---------------

* वली (औलिया)
* विलायत (प्रशासनिक विभाग)
* अरबी भाषा

सन्दर्भ
-------

1. ↑  The last Wali of Swat: an autobiography, Miangul Jahanzeb, Fredrik Barth, Columbia University Press, 1985, ISBN 978-0-231-06162-9, *... Wali means "Ruler", nothing else. In Turkey, Governors were called Vali or Wali, and the province was called Vilayat ...*
**पलमीरा** (/ˌpɑːlˈmaɪrə/; पल्मायरी:  *तदमोर*; अरबी: *تَدْمُر*‎ *तदमुर*) एक प्राचीन सामीती नगर है जो कि वर्तमान में होम्स प्रान्त, सीरिया में स्थित है। पुरातात्विक सर्वेक्षणों में यह नगर नवपाषाण काल का बताया गया है और नगर का पहला दस्तावेज द्वितीय सहस्राब्दी के पूर्वार्द्ध में मिलता है। रोमन साम्राज्य से पूर्व पलमीरा नगर बहुत से साम्राज्यों के उत्थान-पतन का साक्षी रहा है।

इतिहास
------

पलमीरा शहर की खूबसूरती देखकर इसे रेगिस्तान का वेनिस कहा गया। यानी जैसे पानी के बीचोबीच बसे वेनिस की खूबसूरती की कोई मिसाल नहीं उसी तरह सीरियाके पलमीरा शहर जैसा भी धरती पर कोई दूसरा शहर नहीं। सीरिया का पलमीरा शहर आज से लगभग दो हजार साल पहले बसाया गया था। दो हजार साल पहले पलमीरा शहर की खूबसूरती को जिस तरह से निखारा गया वो अपने आप में हैरान कर देने वाली बात है। ये वो शहर है जिसकी इमारतों पर ग्रीक, रोमन और पर्शियन सभ्यता का प्रभाव साफ दिखता है। इसी कारण यूनेस्को ने पलमीरा को विश्व धरोहर का दर्जा दे रखा है। ये शहर कभी रोमन साम्राज्य जितना शक्तिसाली था, जहां संस्कृति और व्यपार का अनोखा संगम होता था। विश्व भर के व्यापारी अपना सामान लेकर पलमीरा पहुंचते थे। यानी जिस काल में विश्व की कई सारी सभ्यताएं अभी विकसित भी नहीं हो पाई थीं, उस वक्त पलमीरा के जरिए सीरिया के व्यापारी पूरे व्यपार में अपना व्यापार फैला चुके थे। हजारों साल पहले यहां बनाया गया ये रोमन थिएटर और स्टेडियम इस बात की तस्दीक करते हैं कि इतिहास में पलमीर शहर का मुकाबला करने वाला कोई दूसरा शहर नहीं था।

स्थिति
------

आंतकी संगठन आईएसआईएस ने मई 2015 में इस शहर पर कब्जा कर लिया था उसने इस शहर के ऐतिहासिक स्थलो को नष्ट कर दिया था जिसके बाद सीरियाई सेना ने पलमीरा को स्वतन्त्र कराया। आईएस ने पलमीरा के ऐतिहासिक स्थलो का इस्तेमाल लोगो को मौत की सजा देने के लिए किया था।

इन्हें भी देखें
---------------

* बेल का मन्दिर
* बालशामिन का मन्दिर
* पलमीरा साम्राज्य
* आधुनिक पलमीरा

सन्दर्भ
-------

1. ↑  Baghdadi 2015.
'' *यान*, एक प्राचीन तमिल वाद्य यंत्र
**प्राचीन** *तमिल संगीत* तमिलों की सबसे पुरानी संगीत विरासत है। जब पालन तमिलिसाई के रूप में संदर्भित किया जाता है, तो यहां यूरोपीय शासन से पहले तमिल भाषा की संगीत शैली, विशेषताओं और परिवर्तनों का उल्लेख किया गया है। संगत तमिल तीन प्रकार के होते हैं जैसे इयाल, संगीत और नाटक। इसमें संगीत तमिल संगीत है। पलंथमिल के लोगों के अन्य जातीय समूहों के निकट संपर्क में आने से पहले संगीत और उसके साथ आने वाले कुथू का विकास शुरू हुआ। व्याकरणिक तमिल ग्रंथ संगीत और कूथु की कलात्मक तकनीकों की व्याख्या करते हुए उभरे। जिस अवधि में इन पुस्तकों को लिखा गया था उसे तीन युग के रूप में जाना जाता है। यह तीन हजार साल की अवधि लगभग तीन हजार साल पहले थी। इसलिए, हम आश्वस्त हो सकते हैं कि तमिल संगीत और संगीत तीन हजार साल पहले से दिव्य कलाएं रही हैं।

क। बी। 16वीं शताब्दी में प्रमुखता प्राप्त करने वाले कर्नाटक संगीत में तमिल संगीत के साथ कई समानताएं हैं। यह भी कहा जाता है कि कर्नाटक संगीत जो आज फलता-फूलता है, तमिल संगीत का पुन: निर्माण है। तमिलिसाई के बारे में कई कहानियाँ संघ की पुस्तकों में बताई गई हैं जैसे बथुपट्टु, एटुटुपा, तोलकप्पियम और सिलपथिकारम जो पाँच महान पुस्तकों में से एक है। क। बी। हिंदू पुनर्जागरण की अवधि के दौरान जो 6वीं शताब्दी में शुरू हुआ और 10वीं शताब्दी तक चला, अप्पर, तिरुन्नासंबंदर, मणिक्कवस्कर जैसे नयनमार प्रकट हुए और प्राचीन तमिल संगीत को पुनर्जीवित किया। लेकिन वह दुर्लभ ग्रंथ अब मौजूद नहीं है। तमिल विद्वानों का मत है कि अगथियाम को अगथिया ने सात हजार साल से भी पहले लिखा था।
**=== वार्षिक योजना क्या है ===**
सामान्यतः किसी भी कक्षाओं में शिक्षण कार्य संपूर्ण सत्र चलता रहता है जिसमें संपूर्ण पाठ्यक्रम का शिक्षण किया जाता है। संपूर्ण सत्र में किस प्रकार से पाठ्यक्रम का शिक्षण कार्य किया जाएगा, किस-किस इकाई को कितना कितना समय दिया जाएगा आदि का निर्धारण शिक्षक पूर्व में ही कर लेता है। इस प्रकार संपूर्ण सत्र के लिए शिक्षण कार्य से संबंधित सभी पक्षों का निर्धारण वार्षिक योजना कहलाती है।

यह शिक्षण की एक ऐसी दीर्घकालीन योजना है जो विद्यालय से एक पूरे सत्र के लिए बनाई जाती है वार्षिक योजना में शिक्षण संपूर्ण सत्र की विभिन्न गतिविधियों का ब्यौरा रखता है। इसमें कब क्या कार्य करने हैं तथा किन कार्यों को किस समय सीमा में समाप्त करना है इन बातों का विवरण होता है। वार्षिक योजना अध्यापक कौन निर्देशन तथा मार्गदर्शन देती है।

  

**==== ➤वार्षिक योजना का महत्व Importance of Annual Plan- ====**

वार्षिक योजना से सत्र भर के शिक्षण कार्य को एक निश्चित दिशा मिलती है।
वार्षिक योजना शिक्षक के आत्म मूल्यांकन में सहायक है
छात्रों की उपचारात्मक शिक्षण में सहायक है, क्योंकि इसमें प्रत्येक इकाई के पूर्ण होने पर इकाई मूल्यांकन तथा सुधारात्मक अध्यापन की व्यवस्था होती है।
विद्यालय की समस्त शैक्षिक एवं सह शैक्षिक गतिविधियां, सुनियोजित ढंग से चलती है।
शिक्षक विषय की समुचित तैयारी कर सकता है।
वार्षिक योजना से छात्रों को सत्र की समस्त गतिविधियों का प्रतिबिंब सत्र के प्रारंभ में ही मिल जाता है।

  

**==== ➤वार्षिक योजना की विशेषताएं Annual Plan Features ====**

वार्षिक योजना लचीली व्यापक एवं समस्त कक्षाओं से संबंधित होती है।
वार्षिक योजना विद्यालय के साधनों को ध्यान में रखकर बनाई जाती है।
annual plan में छात्रों की शारीरिक व मानसिक योग्यता तथा अध्यापक की योग्यता का ध्यान रखा जाता है।
annual plan समस्त शिक्षकों की सत्र के लिए बनाई गई सभी योजनाओं में समन्वय रहता है।

बाहरी कड़ियाँ
-------------

**इकाई योजना और पाठ योजना में अंतर**

**इकाई योजना का प्रारूप-Performa/ Format of unit plan**

**लेसन प्लान क्या है**
**विशेष विवाह अधिनियम, 1954** भारत की संसद् का एक अधिनियम है जो भारत के लोगों और विदेशी देशों में सभी भारतीय नागरिकों के लिए विवाह का विशेष रूप प्रदान करता है, भले ही किसी भी पार्टी के बाद धर्म या विश्वास के बावजूद। यह अधिनियम 19वीं शताब्दी के उत्तरार्ध में प्रस्तावित कानून के एक टुकड़े से हुआ था। विशेष विवाह अधिनियम के तहत गमृभीर विवाह व्यक्तिगत कानूनों द्वारा शासित नहीं होते हैं।

1872 अधिनियम III में, 1872 को अधिनियमित किया गया था लेकिन बाद में इसे कुछ वांछित सुधारों के लिए अपर्याप्त पाया गया, और संसद ने एक नया कानून बनाया। हेनरी सुमनेर मेन ने पहली बार 1872 के एक्ट III की शुरुआत की, जो कि किसी भी असंतोषियों से शादी करने की इजाजत देगी, जिसे उन्होंने एक नए सिविल विवाह कानून के तहत चुना है। अंतिम शब्द में, कानून ने अपने विश्वास के पेशे को त्यागने के इच्छुक लोगों के लिए विवाह को वैध बनाने की मांग की ("मैं हिंदू, ईसाई, यहूदी, आदि धर्म का दावा नहीं करता हूं")। यह अंतर जाति और अंतर-धर्म विवाह में लागू हो सकता है। कुल मिलाकर, स्थानीय सरकारों और प्रशासकों की प्रतिक्रिया यह थी कि वे सर्वसम्मति से मेन के विधेयक का विरोध करते थे और मानते थे कि कानून ने वासना के आधार पर विवाह को प्रोत्साहित किया था, जो अनिवार्य रूप से अनैतिकता का कारण बनता था।

स्पेशल विवाह अधिनियम, 1954 में पुराने अधिनियम III, 1872 को बदल दिया गया।

संपत्ति के उत्तराधिकार
----------------------

इस अधिनियम के तहत विवाहित व्यक्ति की संपत्ति के उत्तराधिकार या इस अधिनियम के तहत पंजीकृत परंपरागत विवाह और उनके बच्चों की, भारतीय उत्तराधिकार अधिनियम द्वारा शासित है। हालांकि, अगर शादी के पक्ष हिंदू, बौद्ध, सिख या जैन धर्म हैं, तो उनकी संपत्ति का उत्तराधिकार हिंदू उत्तराधिकार अधिनियम द्वारा शासित होगा।

इन्हें भी देखें
---------------

* वैयक्तिक विधि
* हिन्दू विवाह अधिनियम

सन्दर्भ
-------

1. ↑  "'Marriages under Special Marriage Act not governed by personal laws'".

बाहरी कड़ियाँ
-------------

* विशेष विवाह अधिनियम (हिन्दी में)